શાસ્ત્રો તો એમ કહે છે કે તુલસી મંજરી કે તુલસી પત્ર રાધા રાણીને પણ ચડાવી શકાતાં નથી. તે તો ફક્ત ભગવાન વિષ્ણુનાં ચરણ કમળ માટે જ જાણે સર્જાયાં છે. જોકે ઘણા ભક્તો રાધાજીના હાથમાં તુલસી પત્ર રાખે છે. જેથી રાધાજી પોતે તે તુલસી પત્ર ભગવાનનાં ચરણોમાં અર્પણ કરી શકે. તુલસી ભગવાન વિષ્ણુનાં નિત્ય સંગિની છે. તે ભગવાનનો સર્વ શ્રેષ્ઠ ભક્ત છે. કદાચ એટલે જ વૈષ્ણવો તુલસીને ખૂબ પૂજનીય ગણે છે. ભગવાનનાં ભક્તો તુલસીના છોડની પૂજા-અર્ચના, જળસિંચન, આરતી કરે છે. આ કોઈ સાધારણ છોડ નથી. આ તો ભગવાનનાં પ્રિયમાં પ્રિય સખી છે.